# Augustín Doležal

### Z Wikipédie

Augustín Doležal
slovenský básnik, evanjelický kňaz a pedagóg
Narodenie | 27. marec 1737 Skalica, Slovensko
Úmrtie | 21. marec 1802 Sučany, Slovensko
Pozri aj Biografický portál

Augustín Doležal (* 27. marec 1737, Skalica – † 21. marec 1802, Sučany) bol slovenský básnik, evanjelický kňaz a učiteľ.

## [úprava] Životopis

Narodil sa v meštiansko-remeselníckej rodine a vzdelanie získaval v Necpaloch, Kremnici, Banskej Bystrici, Modre, Bratislave a niekoľko rokov študoval tiež na nemeckej univerzite v Altdorfe. V roku 1762 pôsobil ako rektor v Necpaloch, v roku 1767 bol evanjelickým kazateľom v Hybiach a v roku 1783 v Sučanoch.

## [úprava] Tvorba

Venoval sa písaniu príležitostných latinských básní, rozlúčkových veršov a slávnostných rečí, ale taktiež publikoval články v časopise Staré noviny literního umění. Jeho diela majú často náboženský charakter a venuje sa v nich pálčivým témam súvekej teológie (dobro a zlo vo svete, viera a nevera, božia láskavosť a trest za hriech, nerovnosť muža a ženy a iné). Jeho tvorba mala dať ľuďom niečo náročnejšie na uvažovanie, než len náboženské piesne a modlitby. Svojim dielom však najmä vyzdvihol osobnú slobodu i tvorivé úsilie o zlepšovanie podmienok ľudského života a tiež vyzdvihol mnohé problémy osvietenského človeka.

## [úprava] Dielo

- 1781 - Veselost rolí boží hybské pod rakouským skřivánkem, oslavná báseň pri príležitosti vydania Tolerančného patentu
- 1791 - Pamětná celému světu tragoedia, veršovaná náboženská rozprava o Adamovi a Eve a ich synovi; vo svojej dobe bolo najväčšou tlačou vydanou veršovanou skladbou

Zdroj: "http://sk.wikipedia.org../../../a/u/g/August%C3%ADn_Dole%C5%BEal_8ff8.html"

Kategórie: Narodenia v 1737 | Úmrtia v 1869 | Slovenskí spisovatelia | Slovenskí básnici | Články bez interwiki

##### Views

- Článok
- Diskusia
- Aktuálna verzia

##### Hľadaj